|  |
| --- |
| **referat fellesmøte styret og avlsråd 4.1 – 4.1 2025****olavsgård konferansesenter****Til stede fra styret :** Kyrre Rørstad, Fredrik Aalerud, Solveig K. Gonsholt og Dag Kleven **forfall fra styret :** Jonny B. Åsheim, Anne Cathrine Wie**Deltagere fra avlsråd :** Petter Steen, Jan Terje Haugen, Anne-Grethe Sætrang og Andrine Wefring**Forfall avlsråd :** Sofie Ottesen**Referent :** Solveig K. Gonsholt  |
| **:** |

**OVERORDNET AGENDA FOR SAMLINGEN**

Lørdag 04.01.2025

13:00 – 13:15 Velkommen og gjennomgang av agenda

13:15 – 17:00 Delte sesjoner styret og AR

Søndag 05.10.2025

09:00 – 10:00 Delte sesjoner styret og AR

10:00 – 12:00 Felles oppsummering av samling

**STYREMØTE NR. 1 2025**

**01.01.2025 Evaluering av endringer av statutter for årets hunder, krav til avlshunder og krav til hunder som kan representere NESK i lagkonkurranser**

1. Endring statutter årets hunder

I etterkant av avlsrådets kåring av årets hunder, har det kommet reaksjon på hvordan poengene er blitt beregnet. Dette med bakgrunn i at man har hevdet at endringene som ble besluttet på styremøte den 12.02.2024 for årets hund, hvor også er gjeldende for årets unghund. I disse statuttene kommer det bla. frem at 1UK apport gir tellende poeng,

Da et av medlemmene i AR er direkte involvert i saken samt at saken er løftet inn til styret valgte styret å overta behandlingen av denne saken.

Vedtak

Styrets fortolkning er at statuttene for årets hund ikke omfatter årets unghund og at statuttene for årets unghund står for seg selv. Samtidig er styret enig i at dette kan fortolkes på flere måter og det kan også stilles spørsmål til om 1UK apport skal være poenggivende også for årets unghund.

Styret beslutning er derfor at avlsrådets kåring av årets unghund står, men at 2 plassen deles.

Styret ber samtidig avlsrådet om å gjennomgå alle statutter for årets hunder for å redusere/fjerne muligheten for at disse kan tolkes ulikt samt at disse harmoniseres med andre relevante kåringer.

2. Krav til avlshunder og kriterier for deltagelse i lagkonkurranser

NESK har i de senere årene innført strengere krav til våre avlshunder bla. i forhold til HD Index og for deltagelse i lagkonkurranser (HD og uønsket adferd). Styret har mottatt reaksjoner fra flere medlemmer som bla. mener at dette kan gå på bekostning av genetisk mangfold.

Vedtak

Styret står bak de endringene som er gjennomført, men styret vil be AR om å gjennomføre en evaluering av de gjennomførte endringene og vurderer oppsider og nedsider med de ulike kriteriene og hvordan de praktiseres.

I forhold til kriterier for representasjon lagkonkurranser ønsker styret at disse bør koordineres med andre raskeklubber. (RU). Videre ber styret AR å vurdere hvorvidt dagens strenge krav til HD bør revurderes.

**02.01.2025 Sammensetning av avlsråd 2025 og fremover**

I henhold til instruks for avlsrådet i NESK er normal funksjonstid i AR 3 år, (men kan forlenges i ytterligere 3 år). 3 av medlemmene i avlsrådet har nå vært i denne funksjonen i 3 år og 1 person har vært medlem i 5 år.

Det er også et ønske at avlsrådet består av minimum 5 personer og styret har derfor tidligere søkt etter interesserte personer med liten respons. I løpet av høsten 24 har vi imidlertid fått flere aktuelle kandidater som kan tenke seg å gå inn i AR.

Vedtak

Styret vil i den nærmeste ukene vurdere en utvidelse og endring av personene i AR.

**03.01.2025 Forberedelse til generalforsamling**

Generalforsamling skal i henhold til NESK lover gjennomføres innen utgangen av april og dato skal gjøres kjent for medlemmene senest 8 uker før. Oppgaver relatert til årsberetning ble gjennomgått og ansvar fordelt.

Vedtak

Med bakgrunn i at påsken 2025 er svært sen vil de 2 siste ukene i april være aktuelle uker for GF.

Konkret dato besluttes på neste styremøte.

**04.01.2025 Regnskap og budsjett**

Pga. at møtet ble gjennomført tidlig januar er regnskap for 2024 ikke ferdig.

Vedtak

Gjennomgang regnskap utsettes til neste styremøte

**05.01.2025 Nytt regnskapsprogram**

Klubbens regnskapsfører har informert styret om at dagens programvare Mammut Regnskap ikke vil bli supportert fremover (vil utgå). Dette betyr at klubben må finne et nytt regnskapsprogram. Regnskapsfører har vurdert 2 ulike alternativer som har ulike prismodeller.

Vedtak

Styrets leder følger opp dette videre mot regnskapsfører og legger frem innstilling for styret så raskt som mulig.

**07.01.2025 Kalender**

Styret besluttet i 2024 å ikke produsere og sende ut NESK kalender for 2025. Bakgrunnen for dette var 1) at Sirikit som har vært ansvarlig for denne ikke ønsket å ta ansvar for denne og 2) at kostnaden med å distribuere kalenderen var svært høy.

Det er tydelig at svært mange har satt stor pris på kalendere, og styret og klubbens sekretær har mottatt svært mange reaksjoner på denne beslutningen.

Vedtak

Styret vil se på hvilke muligheter som finnes slik at vi kan fortsette med kalenderen og på hvilke måte dette kan gjøres innenfor forsvarlige kostnadsrammer

**FELLESMØTE STYRE OG AVLRÅD**

**STYRETS BESLUTNING OM ÅRETS UNGHUND**

 Styret orienterte avlsrådet om beslutning i forhold til årets hund

**SAMMESETNING AVLSRÅD 2025**

Styret orienterte avlsrådet om at styret vurderer å gjøre endringer i AR av årsaker nevnt under pkt. 02.01.2025 Sammensetning av avlsråd 2025 og fremover

**GJENNOMGANG STATISTIKK AVLSHANNHUNDER**

Avlsrådet leder har gjennomgått statistikk bla. forhold til HD status og andel jaktprøvepremierte avkom av hannhunder som er brukt i avl de siste 5 årene.

**INFORMASJON OM TEAMS LØSNING FOR DELING OG ARKIVERING AV DOKUMENTER**

Leder informerte styret og AR om at klubben har inngått avtale med skykontoret som er NKK sinleverandør av slike tjenester. Tidligere dokumenter som var lagret i Dropbox ble sikret høsten 2024